CELEX: 32006D0459
Language: lv
Date: 2005-10-03 00:00:00
Title: 2006/459/EK,Euratom: Padomes un Komisijas Lēmums ( 2005. gada 3. oktobris ), par protokola noslēgšanu Partnerības un sadarbības nolīgumam, ar ko nosaka partnerību starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

6.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 185/27
            
         
      PADOMES UN KOMISIJAS LĒMUMS
   
   (2005. gada 3. oktobris)
   par protokola noslēgšanu Partnerības un sadarbības nolīgumam, ar ko nosaka partnerību starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2006/459/EK, Euratom)
   EIROPAS SAVIENĪBAS PADOME
   UN EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
   ņemot vērā 2003. gada Pievienošanās līgumu, un jo īpaši tā 2. panta 3. punktu,
   ņemot vērā 2003. gada Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:
   
               (1)
            
            
               Protokols Partnerības un sadarbības nolīgumam, ar ko nosaka partnerību starp Eiropas Kopienu un tās dalībvalstīm, no vienas puses, un Uzbekistānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, un paredzot dažus tehniskus pielāgojumus saistībā ar pārmaiņām Eiropas Savienības institucionālajā un tiesiskā sistēmā, ir parakstīts 2004. gada 30. aprīlī Eiropas Kopienas un dalībvalstu vārdā.
            
         
               (2)
            
            
               Kamēr Protokols nav stājies spēkā, to piemēro pagaidu kārtībā, sākot no 2004. gada 1. maija.
            
         
               (3)
            
            
               Protokols būtu jānoslēdz,
            
         IR PIEŅĒMUŠAS ŠO LĒMUMU.
   1. pants
   Ar šo Eiropas Kopienas, Eiropas Atomenerģijas kopienas un dalībvalstu vārdā apstiprina Protokolu Partnerības un sadarbības nolīgumam, ar ko nosaka partnerību starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
   Protokola teksts ir pievienots šim lēmumam (2).
   2. pants
   Padomes priekšsēdētājs Eiropas Kopienas un dalībvalstu vārdā sniedz Protokola 4. pantā paredzēto paziņojumu. Komisijas priekšsēdētājs vienlaicīgi sniedz šādu paziņojumu Eiropas Atomenerģijas kopienas vārdā.
   
      Luksemburgā, 2005. gada 3. oktobrī
      
         
            Padomes vārdā –
         
         
            priekšsēdētājs
         
         D. ALEXANDER
         
      
      
         
            Komisijas vārdā –
         
         
            priekšsēdētājs
         
         J. M. BARROSO
         
      
   
   
      (1)  OV C 174 E, 14.7.2005., 45. lpp.
   
   
      (2)  Skatīt šā Oficiālā Vēstneša 23. lpp.